அதிக பரபரப்பில்லாத அந்த தெருவில் நகைக் கடன் வழங்கும் தனியார் நிறுவனம் ஒன்று இருக்கிறது. அங்கு இந்த இளைஞன் வேலை பார்த்துக்கொண்டிருக்கிறான். அவனுக்கு இன்னும் திருமணமாகவில்லை. பெரும்பாலான நாட்கள் வீட்டில் இருந்து மதிய உணவு எடுத்துவரமாட்டான். மதிய நேரத்தில் தனது அலுவலகத்தில் இருந்து வெளியே வந்து, இரண்டு தெருக்களை கடந்து சிறிய ‘மெஸ்’ ஒன்றுக்கு சாப்பிட செல்வான்.